Rino Serra/Garcia Lorca/025


SEUGN 
	Mè cheur arpòsa tacà la fontan-a frèida.

		(Ampiniss-la con ij tòi fij,
		Aragnà dl’oblì).

	L’eva dla fontan-a soa canson la disìa.

		(Ampiniss-la con ij tòi fij,
		Aragnà d’oblì).

	Mè cheur dësvijà ij sò amor a disìa.

		(Aragnà dël silensi
		Tëss tò misteri).

	L’eva dla fontan-a a lo scotava sombra.

		(Aragnà dël silensi
		Tëss tò misteri).

	Mè cheur a robata’n sla fontan-a frèida.

		(Man bianche, leugne,
		Ten-e l’eva).

	E l’eva slo pòrta via cantand alegra.

		(Man bianche, leugne,
		A jë sta gnente ‘nt l’eva).

Magg dël 1919 

Rino Serra
 Poesìa
Leteratura piemontèisa
Garcia Lorca